Alates 12. maist tõstab Taisto bussipiletite hindu osadel Tallinn-Märjamaa-Pärnu ja Tartu-Viljandi-Pärnu liinidel.    Hinnamuudatus on tingitud viimasel poolaastal jälle märkimisväärselt tõusma hakanud kütusehindadest, kahjuks on aga kütus on meie bussiettevõtte suurim kulukoht, teatas ettevõte oma kodulehel.    Esimeses etapis puudutab bussipileti hinnamuudatus eelkõige neid liine, kus vahepeal toimus  hindade langetamine, nüüd taastab Taisto sisuliselt 2008. aasta bussipiletite hinnataset.    Bussifirma SEBE teatas hiljuti, et tõstab 1. juunist hindu keskmiselt 4-5 protsendi võrra ja kärbib soodustusi, hinnatõusu taga on ettevõtte teatel vajadus tõsta bussijuhtide palku ja kallinenud mootorikütus.    Õhtuleht